ອະດີດນາຍພົນ Buhari ຖືກເລືອກ ເປັນປະທານາທິບໍດີ ຄົນໃໝ່ ຂອງໄນຈີເຣຍ 
ອະດີດຜູ້ປົກຄອງທະຫານ ນາຍພົນ Muhammadu Buhari ຖືກເລືອກ ເປັນປະທານາທິບໍດີ ຄົນໃໝ່ ຂອງໄນຈີເຣຍ ແທນທ່ານ Goodluck Jonathan.
ປະທານາທິບໍດີ ໄນຈີເຣຍ ທີ່ຫາກໍ່ຖືກເລືອກ ທ່ານ Muham- madu Buhari ກ່າວວ່າ ປະເທດຂອງທ່ານ ແມ່ນ “ອ້າແຂນ ຮັບເອົາປະຊາທິປະໄຕ" ແລະປະປ່ອຍໃຫ້ການປົກຄອງແບບ ພັກດຽວນັ້ນ ໄວ້ຢູ່ເບື້ອງຫລັງ ທ່ານ Buhari ກ່າວໃນວັນພຸດມື້ນີ້ ທີ່ນະຄອນຫລວງ Abuja ພຽງບໍ່ເທົ່າໃດຊົ່ວໂມງ ຫຼັງຈາກຄະນະກຳມາທິການເລືອກຕັ້ງ ປະກາດວ່າທ່ານເປັນຜູ້ຊະນະໃນການປ່ອນບັດເລືອກຕັ້ງປະ ທານາທິບໍດີໂດຍໄດ້ຊະນະປະທານາທິບໍດີຄົນປັດຈຸບັນທ່ານ Gooduck Jonathan ດ້ວຍຄະແນນຫລາຍ 2 ລ້ານສຽງ ທ່ານ Buhari ຮ້ອງທ່ານ Jonathan ວ່າ “ເປັນຄູ່ແຂ່ງທີ່ດີ” ແລະກ່າວວ່າ ທ່ານຂໍຍື່ນມື “ດ້ວຍຄວາມເປັນມິດຕະພາບອັນດີ” ໄປຍັງປະທານາທິບໍດີທີ່ກຳ ລັງຈະພົ້ນຈາກຕຳ ແໜ່ງໄປ ພັກປະຊາຊົນປະຊາທິປະໄຕ ຂອງປະທານາທິບໍດີ Jonathan ໄດ້ປົກຄອງໄນຈີເຣຍມາ ແຕ່ປີ 1999 ທ່ານ Buhari ຈາກພັກ ຮວມທຸກກຸ່ມຫົວກ້າວໜ້າ ຫລື All Progessives Congress ຈະເຂົ້າຮັບຕຳແໜ່ງໃນວັນທີ 9 ເດືອນພຶດສະພາຈະມາເຖິງນີ້ ປະທານຄະນະກຳມາທິການເລືອກຕັ້ງໄນຈີເຣຍ ທ່ານ Attahiru Jega ໄດ້ປະ ກາດໃນ ຕອນເຊົ້າວັນພຸດມື້ນີ້ວ່າ ທ່ານ Buhari ໄດ້ຮັບໄຊຊະນະໃນການເລືອກຕັ້ງຢ່າງເປັນທາງ ການ ໂດຍໄດ້ຮັບຄະແນນ 15 ລ້ານ 4 ແສນສຽງ ກາຍ ທ່ານ Jonathan ທີ່ໄດ້ຮັບ 12 ລ້ານ 9 ແສນສຽງ ໃນຕອນແລງວັນອັງຄານວານນີ້ ເວລາຜົນການເລືອກຕັ້ງໄດ້ປາກົດອອກມາໃຫ້ ເຫັນຢ່າງ ຈະແຈ້ງນັ້ນ ທ່ານ Jonathan ໄດ້ຮັບເອົາການພ່າຍແພ້ດັ່ງກ່າວດ້ວຍ ການກ່າວຂອບໃຈ ປະຊາຊົນຊາວໄນຈີເຣຍທັງໝົດ ທີ່ທ່ານໄດ້ມີໂອກາດນຳພາເຂົາເຈົ້ານັ້ນ ປະທານາທິບໍດີທີ່ກຳລັງຈະພົ້ນຈາກຕຳແໜ່ງກ່າວວ່າ ທ່ານໄດ້ຮັກສາຄຳໝັ້ນສັນ ຍາຂອງ ທ່ານ ໃນການຈັດໃຫ້ມີການເລືອກຕັ້ງທີ່ເສລີແລະທ່ຽງທຳ ທ່ານໄດ້ຮຽກ ຮ້ອງໃຫ້ທຸກໆຄົນ ທີ່ບໍ່ຍອມຮັບເອົາຜົນຂອງການເລືອກຕັ້ງນັ້ນ ໃຫ້ປະຕິບັດຕາມ ຂະບວນການທາງກົດ ໝາຍ ພາຍໃຕ້ລັດຖະທຳມະນູນ ແລະກົດໝາຍເລືອກຕັ້ງ ທ່ານ Jonathan ກ່າວວ່າ ບໍ່ມີ ຄວາມກະຕືລືລົ້ນໃດໆ ທີ່ມີຄຸນຄ່າເທົ່າກັບຢົດເລືອດຂອງຊາວໄນຈີເຣຍຄົນໃດຄົນນຶ່ງ ປະທານາທິບໍດີທີ່ໄດ້ຮັບເລືອກໃໝ່ ທ່ານ Buhari ອາຍຸ 72 ປີ ແລະເຄີຍເປັນຜູ້ປົກຄອງ ປະເທດຂອງທະຫານໄນຈີເຣຍມາກ່ອນ ເປັນເວລາ 20 ເດືອນ ຫລັງຈາກພວກນາຍ ທະຫານໄດ້ຍຶດອຳນາດດ້ວຍການເຮັດລັດຖະປະຫານ ໃນເດືອນທັນວາປີ 1983 ທ່ານໄດ້ຖືກໂຄ່ນລົ້ມຈາກ ດ້ວຍການເຮັດລັດຖະປະຫານ ຂອງທະຫານອີກຈຸນຶ່ງ ແຕ່ໄດ້ ສະມັກເປັນປະທານາທິບໍດີເຖິງສີ່ເທຶ່ອ ນັບຕັ້ງແຕ່ໄດ້ມີການຟື້ນຟູປະຊາທິປະໄຕ ຢູ່ ໄນຈີເຣຍ ໃນປີ 1999